CELEX: 52008PC0695
Language: sk
Date: 2008-11-03
Title: Návrh rozhodnutie Rady, ktorým sa ustanovuje pozícia, ktorá sa má prijať v mene Európskeho spoločenstva, pokiaľ ide o návrhy zmien a doplnení dodatkov I a II k Dohovoru o ochrane sťahovavých druhov voľne žijúcich živočíchov na deviatom stretnutí konferencie zmluvných strán

Dôležité právne oznámenie

|

52008PC0695

Návrh rozhodnutie Rady, ktorým sa ustanovuje pozícia, ktorá sa má prijať v mene Európskeho spoločenstva, pokiaľ ide o návrhy zmien a doplnení dodatkov I a II k Dohovoru o ochrane sťahovavých druhov voľne žijúcich živočíchov na deviatom stretnutí konferencie zmluvných strán  /* KOM/2008/0695 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 3.11.2008KOM(2008) 695 v konečnom zneníNávrhROZHODNUTIE RADY,ktorým sa ustanovuje pozícia, ktorá sa má prijať v mene Európskeho spoločenstva, pokiaľ ide o návrhy zmien a doplnení dodatkov I a II k Dohovoru o ochrane sťahovavých druhov voľne žijúcich živočíchov na deviatom stretnutí konferencie zmluvných strán(predložená Komisiou)DÔVODOVÁ SPRÁVA1.  Cieľom Dohovoru o ochrane sťahovavých druhov voľne žijúcich živočíchov (takisto známy ako CMS alebo Bonnský dohovor) je chrániť suchozemské a morské druhy sťahovavých živočíchov a sťahovavých vtákov v celej oblasti ich rozšírenia. Táto medzivládna dohoda bola uzatvorená pod záštitou Programu Organizácie Spojených národov pre životné prostredie a týka sa ochrany voľne žijúcich živočíchov a biotopov v celosvetovom meradle.2.  Deviate stretnutie konferencie zmluvných strán dohovoru sa uskutoční 1. až 5. decembra 2008 v Ríme (Taliansko). Európske spoločenstvo je stranou CMS od 1. novembra 1983[1].3.  Konferencia zmluvných strán (COP) je rozhodovacím orgánom dohovoru s právomocami hodnotiť stav ochrany sťahovavých druhov a následne aj preskúmať zoznam uvedený v dodatkoch I a II k dohovoru. V rámci COP predložilo viacero zmluvných strán návrhy na ochranu niekoľkých nových druhov prostredníctvom zmien a doplnení dodatkov I a II k dohovoru.4.  V súlade s článkom XI Bonnského dohovoru nadobúda zmena a doplnenie dodatkov účinnosť pre všetky zmluvné strany deväťdesiat dní po stretnutí konferencie zmluvných strán, na ktorej bola prijatá, okrem tých strán, ktoré vyjadrili výhradu. Je preto nevyhnutné, aby Rada prijala rozhodnutie na základe článku 300 druhého odseku druhého pododseku na účely ustanovenia pozície, ktorá sa má v mene Spoločenstva prijať na deviatom stretnutí konferencie zmluvných strán.5.  Žiadny z návrhov zmien a doplnení predložených zmluvnými stranami by si nevyžadoval zmenu v právnych predpisoch Spoločenstva. Týkajú sa buď sťahovavých druhov, ktoré už sú predmetom primeranej ochrany na základe právnych predpisov Spoločenstva vrátane smernice o vtáctve[2], smernice o biotopoch[3] alebo spoločnej politiky v oblasti rybného hospodárstva (CFP)[4], alebo druhov, na ktoré sa nevzťahuje CFP a ktorých oblasť rozšírenia je mimo európskeho územia členských štátov. Spoločenstvo by malo tieto návrhy podporovať na základe tohto: 1) sú vedecky podložené; 2) z dôvodu súdržnosti medzi jeho vnútornými a vonkajšími opatreniami a 3) ES sa zaviazalo k medzinárodnej spolupráci pri ochrane biodiverzity v súlade s článkom 5 Dohovoru OSN o biologickej diverzite, ako aj k splneniu cieľa Svetového samitu o udržateľnom rozvoji „výrazne znížiť súčasnú mieru úbytkov v oblasti biodiverzity do roku 2010.“NávrhROZHODNUTIE RADY,ktorým sa ustanovuje pozícia, ktorá sa má prijať v mene Európskeho spoločenstva, pokiaľ ide o návrhy zmien a doplnení dodatkov I a II k Dohovoru o ochrane sťahovavých druhov voľne žijúcich živočíchov na deviatom stretnutí konferencie zmluvných stránRADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, a najmä na jej článok 175 ods. 1, v spojení s článkom 300 ods. 2 druhým pododsekom,so zreteľom na návrh Komisie[5],keďže:(1) Spoločenstvo je zmluvnou stranou Dohovoru o ochrane sťahovavých druhov voľne žijúcich živočíchov (CMS alebo Bonnský dohovor)[6].(2) Konferencia zmluvných strán je rozhodovacím orgánom dohovoru a jej právomoci zahŕňajú preskúmanie a hodnotenie stavu ochrany sťahovavých druhov, ako aj preskúmanie pokroku pri ochrane sťahovavých druhov, a to najmä tých, ktoré sú uvedené v dodatkoch I a II k dohovoru.(3) Viacero zmluvných strán predložilo v súvislosti s deviatym stretnutím konferencie zmluvných strán, ktoré sa uskutoční od 1. do 5. decembra 2008 v Ríme (Taliansko), návrhy na ochranu niekoľkých nových druhov prostredníctvom zmien a doplnení dodatkov I a II k dohovoru.(4) V súlade s článkom XI Bonnského dohovoru nadobúda zmena a doplnenie dodatkov účinnosť pre všetky zmluvné strany deväťdesiat dní po stretnutí konferencie zmluvných strán, na ktorej bola prijatá, okrem tých strán, ktoré vyjadrili výhradu.(5) Žiadny z návrhov zmien a doplnení predložených zmluvnými stranami by si nevyžadoval zmenu v právnych predpisoch Spoločenstva.(6) Spoločenstvo by malo tieto návrhy podporovať, pretože sú vedecky podložené, v súlade s právnymi predpismi Spoločenstva a záväzkom Spoločenstva týkajúcim sa medzinárodnej spolupráce pri ochrane biodiverzity, v súlade s článkom 5 Dohovoru OSN o biologickej diverzite[7] a cieľom Svetového samitu o udržateľnom rozvoji z roku 2002 výrazne znížiť súčasnú mieru úbytkov v oblasti biodiverzity do roku 2010,ROZHODLA TAKTO:Jediný článokNa deviatom stretnutí konferencie zmluvných strán Dohovoru o ochrane sťahovavých druhov voľne žijúcich živočíchov (CMS alebo Bonnský dohovor) predloží Komisia pri hlasovaní o návrhoch poskytnutia ochrany niekoľkým novým druhom prostredníctvom zmien a doplnení dodatkov I a II k tomuto dohovoru túto pozíciu Spoločenstva:1) Komisia sa týmto splnomocňuje podporiť zaradenie týchto druhov do dodatku I:a) Neophron percnopterus ;b) Tursiops truncatus ponticus (populácia v Čiernom mori);c) Falco cherrug ;d) Orcaella brevirostris ;e) Souza teuszii ;f) Acinonyx jubatus ;g) Trichechus senegalensis ;h) Ammotragus lervia ;i) Aythya baeri ;j) Sterna lorata ;k) Emberiza aureola ;l) Dendroica caerulea ;m) Acrocephalus sorghophilus ;2) Komisia sa týmto splnomocňuje podporiť zaradenie týchto druhov do dodatku II:a) Phocoena phocoena (populácia v severozápadnej Afrike);b) Grampus griseus (populácia v Stredozemnom mori);c) Tursiops truncatus (celá populácia v Stredozemnom mori);d) Stenella clymene (populácia v západnej Afrike a v tropickej oblasti východného Atlantiku);e) Lycaon pictus ;f) Saiga tatarica ;g) Oxyura maccoa ;h) Rhychops flavirostris ;i) Isurus oxyrinchus ;j) Isurus oxyrinchus ;k) Lamna nasus ;l) Squalus acanthias .V Bruseli […]Za Radupredseda […] [1] Rozhodnutie Rady 82/461/EHS z 24. júna 1982 o uzavretí Dohovoru o ochrane sťahovavých druhov voľne žijúcich živočíchov, Ú. v. ES L 210, 24.6.1982, s. 10.[2] Smernica Rady 79/409/EHS z 2. apríla 1979 o ochrane voľne žijúceho vtáctva, Ú. v. ES L 103, 25.4.1979, s. 1.[3] Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín, Ú. v. ES L 206, 22.7.1992. s. 7.[4] Nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu, Ú. v. ES L 358, 31.12.2002, s. 59.[5] Ú. v. EÚ C , , s. .[6] Rozhodnutie Rady 82/461/EHS z 24. júna 1982 o uzavretí Dohovoru o ochrane sťahovavých druhov voľne žijúcich živočíchov, Ú. v. ES L 210, 24.6.1982, s. 10.[7] Rozhodnutie Rady 93/626/EHS z 25.októbra 1993 o uzavretí Dohovoru o biologickej diverzite, Ú. v. ES L 309, 13.12.1993, s. 1.